Xaime Trebolle

Xaime Trebolle Fernández, nado en Ourense en 1946, é un político e empresario galego.
 Traxectoria 
De familia de militares, licenciouse en dereito. Profesionalmente, Trebolle foi inicialmente inspector de Facenda. Residente en Madrid foi director xeral de coordinación coas facendas territoriais do Ministerio de Economía de España durante a transición española, xa con gobernos da UCD (1981). Participou nas negociacións das transferencias ás comunidades autónomas, e formou parte dun equipo de expertos encabezado por Eduardo García de Enterría que redactou os informes que deron orixe ao acordo entre centristas e socialistas sobre financiamento autonómico en 1981. Continuou no cargo durante o primeiro goberno de Felipe González, ata 1984.

O presidente da Generalitat catalá, Jordi Pujol, ofreceulle a consellería de Economía, pero rexeitouna, o mesmo que fixo co ofrecemento do primeiro presidente da Comunidade de Madrid, Joaquín Leguina, de facerse cargo da respectiva carteira en 1983Leguina ha ofrecido a Jaime Trebolle la cartera de Hacienda y Economía del gabinete regional, Álex Grijelmo, El País, 11/6/1983.. Posteriormente si aceptou a conselleiro de Economía na Xunta de Galicia, en 1985, baixo o liderado de Xerardo Fernández AlborDonde el mundo se llama Os Peares , El Correo Gallego, 8/3/2009.. Logo da moción de censura que apartou a Albor da presidencia da Xunta, Trebolle deixou a política. En 1986 fora nomeado vogal do tribunal económico administrativo central, posto do que cesou en 1989.

Na empresa pública foi conselleiro do desaparecido Banco Exterior de España e na privada presidente do consello de administración de Bacardi-Martini España. En setembro de 2011 foi designado conselleiro independente no consello de administración de NCG Banco, cargo no que permaneceu dous anos, até que cesou por motivos persoais en maio de 2013Exconsejero de la Xunta Jaime Trebolle presenta su renuncia al consejo de NCG por motivos personales, Europa Press, 13/5/2013..

 Notas 

Categoría:Conselleiros da Xunta de Galicia
Categoría:Banqueiros de Galicia
Categoría:Empresarios de Galicia
Categoría:Nados en Ourense
Categoría:Nados en 1946
Categoría:Personalidades de Galicia sen imaxes